שאלות לחזרה /ללימוד עצמי- שמות פרק ב':

1. מה הקשר בין סוף פרק א' לתחילת פרק ב'?
2. מצאו את כל הכינויים המתייחסים לאימו של משה בפסוקים 1-10. פרטו אותם והסבירו מדוע הם 
    מתחלפים?
3. הביטוי "כי טוב הוא". פס' 2- למה הכוונה?
4. בסוף שלושה חודשי הצפנתו של הילד נאמר: "וְלֹא-יָכְלָה עוֹד, הַצְּפִינוֹ" (פס' 3)- מדוע?
5. קרא פס' 1-10 וענה:
א. האחות נהגה בזהירות כאשר השגיחה על אחיה. מצאו הוכחה מהכתוב.
ב. מה ניתן ללמוד מהתנהגות זאת על האחות?
ג. מצא מילה אחת בפסוקים אלה המסבירה מה גרם לבת פרעה להציל את הילד. הסבר.
ד. מניין יודעת בת פרעה כי הילד הוא עברי?
6. קרא פס' 11-12 וענה:
א. כיצד ידע משה שהאנשים הם אחיו?
ב. מהי הבעיה המוסרית העולה ממעשה זה של משה?
ג.  על אילו תכונות של משה ניתן ללמוד מאירוע זה?
7. קרא פס' 13-14 וענה:
א. מדוע היה חשוב למשה להתערב במריבתם של שני העברים?
ב. משה פונה לרשע. כיצד, לדעתכם, הוא ידע לזהות מיהו הרשע?
ג. למה מתכוון משה באומרו: "רֵעֶךָ"?
ד. שתי שאלות שואל העברי הרשע את משה. מה הן?
ה. משה אומר: "אכן נודע הדבר". מהו הדבר שנודע? כיצד, לדעתכם, הוא נודע ולמי?
ו. על אילו תכונות של משה ניתן ללמוד מסיפור זה?
8. קרא פס' 15-17 וענה:
א. איזו מילה בפסוק 17 מעידה שמשה עזר לבנות מדיין?
ב.הסבירו את מדרש שמו של גרשום, בן משה. מה מלמד מתן השם "גרשום" על הרגשתו של משה?
9. קרא פס' 23-25 וענה:
תגובת אלוהים לזעקת ישראל כוללת ארבעה שלבים. מהם השלבים והאם יש קשר בין השלבים?


